Keski-Andien intiaanikulttuurit

Keski-Andien intiaanikulttuurit tarkoittavat Keski-Andien, lähinnä Perun, kulttuureja. Intiaanien kulttuuriperintö oli tuhansia vuosia vanha. Alueen historiassa vuorottelevat horisontit, joiden aikana sama arkeologinen vaihe näkyy laajalla alueella, ja välikaudet, jolloin kulttuuri on ollut pirstaloituneempaa. Tunnetuin vaihe on inkojen kulttuuri ja sen ajoilta säilyneet muumiot, keramiikka ja tekstiilit. == Keski-Andien kulttuurin vaiheita == === Esikeraaminen vaihe === Ensimmäisten Keski-Andien asukkaiden yhteisöt noudattivat ikivanhaa kivikautista vuosikiertoa: liikuttiin kalojen, riistan ja muun ravinnon perässä vuodenaikojen mukaan kiertäen tiettyä aluetta. Noin 8500–6500 eaa. harrastettiin muun muassa chilipippurin ja papujen puutarhaviljelyä, mistä on jäänteitä Guitarreron luolassaSherratt 1980, s. 370. Keski-Andeilla syntyi kiinteitä kalastukseen ja puutarhaviljelyyn pohjautuvia kyliä noin 5000 eaa. Laama ja alpakka kesytettiin noin 4300–3000 eaa.Korpisaari s. 14 Metsästyksen merkitys väheni 5000–3300 eaa., ja kalastuksen ja kasvien hyödyntäminen lisääntyiSherratt 1980, s. 371. Ehkä jo 4800 eaa., viimeistään noin 4000–3200 eaa. alettiin viljellä maissia, muttei se ollut yleistä. Pohjois-Perun Cajamarcan alueen Zañajoen laaksosta Nanchocista on löydetty varhaisia kastelukanavia noin kuudentuhannen vuoden takaa ja suunnilleen samoihin aikoihin sinne rakennettiin kaksi pitkulaista maakumpua, jotka lienevät liittyneet varhaisiin uskonnollisiin uhrirituaaleihin ja yhteiskunnan jakautumiseen kahteen ryhmään.Dillehay s. 147, 249 Ehkä noin 4200–4000 eaa. Lurinin laakson Cerro Palomasta on löydetty osittain maahan upotettu neliömäinen huolellisesti kivetty syvennys, joka on luultavasti julkisen rakennelman perustus. Noin 3500 vuotta eaa. Anconissa ja Chilcassa viljeltiin puuvillaa ja asuttiin kiviseinäisten, ruokokattoisten talojen muodostamissa kylissä.Keatinge s. 69–70 Noin 5000 vuotta sitten Perun ilmasto muuttui kuivemmaksi ja viileämmäksi, ja asutus siirtyi jokilaaksoihin. Varhaiset temppelikeskukset syntyivät lähinnä Perun rannikoille ja jokilaaksoihin noin 3500–2600, näitä olivat muun muassa Huaricanga ja CaralThe Rough Guide to Peru, Dilwin Jenkins, 2009, ISBN 9781848360532, The pyramids of Caral, sivu 556., jossa oli tuhansia asukkaita. ===Alkujakso=== Saviastioiden valmistamisen taito levisi Peruun pohjoisesta Ecuadorista ja Kolumbiasta noin 2000 eaa. Siitä alkoi varhaiskeraaminen kausi eli ns. alkujakso, jolloin tehtiin paljon suuria U:n muotoisia temppeleitä, jotka liittynevät moninaisiin uhrirituaaleihin, kenties ihmisuhreihinkin. Aika oli sotaista. Asutuskeskukset olivat suuria. Tunnetuin niistä on Cerro Sechin Casmajoen laaksossa. Kullan ja kuparin sulatus saattoi alkaa jo 2000 eaa., mutta kuparin sulatus viimeistään noin 1400–1100 eaa.Powell, Eric A. (Sep–Oct 2017). "Andean Copper Age" (PDF). Archaeology. 70 (5): 20. ISSN 0003-8113. Retrieved 31 August 2017 . Varhaista metallinkäsittelyä on löydetty muun muassa Kotoshista. ===Varhainen horisontti=== thumb|140px|Chavinkulttuurin veistos. Keski-Andien varhainen horisontti noin 900–200 eaa. oli Perun intiaanikulttuurien historiassa kausi, jolloin Chávinkulttuuri levittäytyi laajalle alueelle. Muita ajan kulttuureja olivat Paracas Etelä-Perun rannikolla, Cupisnique Pohjois-Perun rannikolla, Sechura ja Ancón. Rannikon keskukset heikkenivät ja romahtivat noin 1000–700 eaa. ehkä kuivuuden takia.Bruceowen.com The Early Horizon: Chavín de Huántar and the spread of Chavín ideas. El Niño -ilmiö näyttää voimistuneen samoihin aikoihin noin 1200–800 eaa.Geoscienceworld.org Variation in Holocene El Niño frequencies: Climate records and cultural consequences in ancient Peru. Chavín oli ensimmäinen laaja kulttuuriaalto vuoristossa noin 1000 eaa. jonka leviäminen saattoi liittyä voimakkaaseen maissin terassiviljelyyn. Näihin aikoihin maissi tuli merkittäväksi ravinnon lähteeksi koko Perussa. Samaan aikaan kangaspuut yleistyivät ja metallien käsittelytaito kehittyi, kullan rinnalle tuli muita metalleja. Ensi kertaa kairausnäytteissä näkyy noin vuonna 700 eaa. kuparin aiheuttama saastuminen.https://www.researchgate.net/publication/313233300_Ice- core_evidence_of_earliest_extensive_copper_metallurgy_in_the_Andes_2700_years_ago Metalli ei ollut vieläkään yleistä. Chavínin hajottua syntyi paikalliskulttuureja, muun muassa Pohjois-Perun rannikon Moche. Se tunnetaan muun muassa taitavasti tehdyistä saviastioista ja metallitöistään. ===Varhainen välikausi=== Keski-Andien varhainen välikausi n. 200–600 jaa. oli Perun intiaanikulttuurien historiassa kausi, jolloin laajan Chávinkulttuurin vaikutus oli päättynyt. Niinpä Perun rannikolla ja sisämaassa oli lukuisia paikallisia kulttuureja: Moche, Nazca, Liman kulttuuri, Virú, Vicús, Pucará, Recuay, Huarpa, Salinar, Gallinazo, Pichiche, Piura, Gorbanzai ja Cajamarcan kulttuuri. Kausi päättyi Tiwanakun ja Warin suurten yhtenäiskulttuurien nousuun. ===Keskihorisontti=== Keski-Andien keskihorisontti 600–1000 jaa. oli muinainen kausi, jolloin Perussa ja Boliviassa levittäytyi kaksi suurta intiaanivaltiota, Tiwanaku ja Wari. Nämä on löydetty arkeologisissa kaivauksissa ja ajoitettu summittaisesti. Wari levisi lähinnä nykyisessä Perussa, ja Tiwanaku Pohjois-Bolivian Andien ylätasangoilla. Wari levisi myös Perun rannikolle Mochen alueelle, ja etelään Nazcan seuduille. Tiwanakun ja Warin lisäksi muita ajan keskuksia olivat Piura ja Gorbanzai. Tiwanakun ja Warin suhdetta ei tunneta. Usein on väitetty niiden olleen vihollisvaltioita ja/tai muuten kilpailijoita. On jopa väitetty Warin vallanneen ainakin vähäksi aikaa Tiwanakun. Tiwanaku ja Wari romahtivat tuntemattomasta syystä äkkiä noin vuosien 950–1100 välillä. Yhtenä syynä kulttuurien luhistumiseen on pidetty keskiajan lämpökauden päättymiseen liittynyttä kylmenemistä ja kuivumista, joka tuhosi peltoja ja aiheutti nälänhätää. Tämä olisi luhistanut keskusvallan. Mutta on epäilty myös vieraiden valloittajakansojen saapumista alueelle. Ensimmäinen Perun Andien pronssiesine on löydetty Warin romahduksen jälkeiseltä ajalta, vuodelta 1000 jaa. ===Myöhäinen välikausi=== Keski-Andien myöhäinen välikausi oli Perun muinaisten intiaanikulttuurien historiassa ajanjakso 1000 jaa.–1476. Tällöin Andien vuorialueen suuret valtiot Tiwanaku ja Wari olivat luhistuneet, ja inkavaltio vasta odotteli nousuaan. Niinpä rannikolla ja ylämaassa kukoisti monia paikallisia kulttuureja. Niitä olivat Lambayeque, Chancay, Chincha, Chimú, Chancaliitto, Chachapoyat, Reinos Altiplánicos, Etnias Andinas. Vuoden 1000 jälkeen metallinkäsittelytaito todella yleistyi Perussa. Noin 1200 luonnonantimiltaan rikkaaseen Cuzcon laaksoon syntyi pieni kuningaskunta, joka valtasi alueita lähistöiltä 1300-luvulla. 1400-luvun puolivälin jälkeen voimakkaat inkahallitsijat Pachacútec ja Topa Inca laajensivat tämän inkavaltion suurvallaksi, joka ulottui Pohjois-Boliviasta Ecuadoriin asti. Inkat loivat tiukan keskusjohtoisen valtion, jota johti Auringon jumalan Intin poikana pidetty hallitsija. ===Myöhäinen horisontti=== Keski-Andien myöhäinen horisontti vuosina 1476–1534 Perun seudun intiaanikulttuurien historiassa oli kausi, jolloin inkojen suurvalta levittäytyi laajalle alueelle Andeilla ja rannikoilla. Inkojen kanssa kilpaili Perun pohjoisrannikolla Chimor eli Chimú. Pohjoisessa vuoristossa oli chachapoya-intiaaneja. Etelässä inkat valloittivat Chancayn ja Chinchan pienet rannikon valtiot. Kahden inkahallitsijan, Pachacutin (1438–1471) ja Tupac Inca Yupanquin ("Topa Incan") (1471–1493) valloitusretket tekivät inkavaltiosta valtavan. Muita tuon ajan keskuksia olivat Cajamarca, Chiribaya, Chucuito, Huaman Huilca, Ilo, Qotu Qotu, Pacacocha, Palli Marca, Piura, Sican, Tajaraca. === Espanjalaisten aika === Sisällissota oli heikentänyt inkoja, kun konkistadori Francisco Pizarro saapui valtaamaan inkojen valtakunnan vuonna 1531. Túpac Amaru II johti intiaanien kapinaa espanjalaisten valtaa vastaan 1780, mutta kapina kukistettiin.Pärssinen s. 162 === Intiaanien kulttuuri itsenäisessä Perussa ja Boliviassa === Itsenäistymisen jälkeen espanjalaisten plantaasit siirtyivät heidän Amerikassa syntyneille jälkeläisilleen. Alkuperäisväestön olot eivät juuri parantuneet.Pärssinen s. 164 Maaseutuväestön olot paranivat vasta maareformien myötä Boliviassa 1953, Perussa 1969.Pärssinen s. 166 Ketšua on nykyisin toinen Perun virallisista kielistä. Useimmat Perun intiaanit osaavat ketšuaa, mutta aimara on monen äidinkieli varsinkin maan eteläosassa. Ketšuan ja aimaran kielellä on nyt alettu kirjoittaa kirjallisuutta.Pärssinen s. 170 Monet Perun intiaanit sekoittavat katolisuuteen alueen vanhoja perinteitä, esimerkiksi Inti Raymin juhlaa kesäpäivänseisauksen aikaan vietetään nykyisin Pietarin ja Paavalin muistoksi. == Kulttuurien jako alueiden ja ajanjaksojen mukaan == Keski-Andien historiassa vuorottelevat horisontit, joiden aikana sama arkeologinen vaihe näkyy laajalla alueella, ja välikaudet, jolloi kulttuuri on ollut pirstaloituneempaa. Taulukossa on osa Keski-Andien alueella vaikuttaneista kulttuureista.Korpisaari s. 14–15 Jakso Ajat Pohjoisrannikko Keski- ja etelärannikko Ylänkö Esikeraaminen vaihe n. vuoteen 1800 eaa. saakka CaralPärssinen s. 27 NanchocDillehay, Rossen, Netherly: The Nanchoc Tradition: The Beginnings of Andean Civilization. American Scientist. 1997 etusivu LauricochaThe Original Peopling of Latin America Unesco Alkukausi 1800–900 eaa. Cupisnique Varhainen 900–200 eaa. Chávin horisontti 900–200 eaa. Cupisnique Paracas Varhainen välikausi 200 eaa.–600 jaa. Salinar, Gallinazo, Vicus, Moche Lima, Nasca Recuay Keskihorisontti 600–1000 jaa. Wari Keskihorisontti 600–1000 jaa. Sicán, Chimú Tiwanaku Myöhäinen välikausi 1000–n. 1450 jaa. Sicán, Chimú Chancay, Chincha Cuscon alue Myöhäinen horisontti n. 1450–1532 jaa. Inkat ==Lähteet == * * * * * * * * * * === Viitteet === == Aiheesta muualla == *Nueva corónica y buen gobierno Konglika bibliotek *Inca Land Hirma Bingham 1912 *Tupac Amaru © 2010 by James Q. Jacobs. *Inca Artifacts, Peru ja Machu Picchu: 360° elokuvia Destination 360 *Muinaisia sivilisaatioita Genry Joil * Inkojen kivirakennustaidosta David Andrea *Tietoa inkakulttuurista lapsille Jeremy Schum Luokka:Intiaanikulttuurit Luokka:Esikolumbiaaniset kulttuurit